Ashoka mandó entallar sobre piedra os edictos imperials en os puestos importants con mayor importancia simbolica de l'imperio. Estos edictos mos permiten deducir as pautas d'a organización social y administrativa. En o cabalto d'a piramide de poder yera l'emperador, seguito d'o primer menistro y un consello de menistros, dimpués os bisoreis d'as provincias (quasi siempre parients), os gobernants civils, y en zaguera posición os funcionarios de districto, y muitos atros encargatos de diferents servicios como os escribans. Tamién hi heba muitos administradors, vichilants y servidors d'a cort, con un harem, residents forans y guardians d'os parques y chardins. Ashoka nombró 255 menistros d'a lei, con trazas de censors relichiosos que cosiraban o complimiento d'a lei sagrata, y a propagación d'o dharma.